詞源圖
作者：王之望
朝代：宋

paragraphs: 著作之廳屏十幅，怪石滄江莽相束。
恍然坐我三峽旁，洶洶奔流欲頹屋。
不知狂瀾何處回，壯哉萬頃納一杯。
自從此畫出名手，海潮不復聲如雷。
一時文士羅東觀，波濤入筆驅河漢。
逍遥捫腹日來看，更得丹青助揮翰。
我本儒中山澤癯，烟蓑祇合老江湖。
煩將一段好東絹，畫箇漁舟釣雪圖。